CELEX: 32018D0354
Language: ro
Date: 2018-03-08 00:00:00
Title: Decizia de punere în aplicare (UE) 2018/354 a Comisiei din 8 martie 2018 de autorizare a unor metode de clasificare a carcaselor de porc în Irlanda

12.3.2018   
            
            
               RO
            
            
               Jurnalul Oficial al Uniunii Europene
            
            
               L 68/8
            
         DECIZIA DE PUNERE ÎN APLICARE (UE) 2018/354 A COMISIEI
   din 8 martie 2018
   de autorizare a unor metode de clasificare a carcaselor de porc în Irlanda
   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 litera (p),
   întrucât:
   
               (1)
            
            
               Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie evaluat prin metode de clasificare autorizate de Comisie, putând fi autorizate doar metodele de evaluare cunoscute din punct de vedere statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare ar trebui să fie condiționată de respectarea unei toleranțe maxime de eroare statistică în evaluare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei (2).
            
         
               (2)
            
            
               Prin Decizia 1987/293/CE a Comisiei (3), s-a autorizat utilizarea a două metode de clasificare a carcaselor de porc în Irlanda.
            
         
               (3)
            
            
               Irlanda a solicitat Comisiei eliminarea metodei „Fat-O-Meat'er (FOM)” din lista metodelor autorizate de clasificare a carcaselor de porc în Irlanda, întrucât aceasta nu mai este utilizată, precum și autorizarea a trei metode noi de clasificare a carcaselor de porc pe teritoriul său și actualizarea ecuației actuale pentru instrumentul „Hennessy Grading Probe 2 (HGP2)”.
            
         
               (4)
            
            
               În protocolul prevăzut la articolul 23 alineatul (4) din Regulamentul (CE) nr. 1249/2008, Irlanda a prezentat o descriere detaliată a testului de disecție, indicând principiile pe care se bazează noile metode, rezultatele testului său de disecție și ecuațiile utilizate pentru evaluarea procentului de carne macră.
            
         
               (5)
            
            
               Din examinarea solicitării menționate a reieșit că sunt îndeplinite condițiile de autorizare a noilor metode de clasificare și condițiile de actualizare a ecuației. Prin urmare, respectivele metode de clasificare ar trebui să fie autorizate în Irlanda.
            
         
               (6)
            
            
               Din motive de claritate și de securitate juridică, ar trebui adoptată o nouă decizie. Prin urmare, Decizia 1987/293/CE ar trebui să fie abrogată.
            
         
               (7)
            
            
               Nu ar trebui permise modificări ale aparatelor sau ale metodelor de clasificare, cu excepția cazului în care sunt autorizate în mod explicit printr-o decizie de punere în aplicare a Comisiei.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Irlanda este autorizată utilizarea următoarelor metode de clasificare a carcaselor de porc:
   
               (a)
            
            
               aparatul „Hennessy Grading Probe 2 (HGP 2)” și metodele de evaluare aferente, ale căror detalii sunt prezentate în partea I a anexei;
            
         
               (b)
            
            
               aparatul „Hennessy Grading Probe 7 (HGP 7)” și metodele de evaluare aferente, ale căror detalii sunt prezentate în partea II a anexei;
            
         
               (c)
            
            
               aparatul „Fat-O-Meat'er II (FOM II)” și metodele de evaluare aferente, ale căror detalii sunt prezentate în partea III a anexei;
            
         
               (d)
            
            
               aparatul „AutoFom III” și metodele de evaluare aferente, ale căror detalii sunt prezentate în partea IV a anexei.
            
         Articolul 2
   Modificările aparatelor sau ale metodelor de clasificare autorizate nu sunt permise, cu excepția cazului în care modificările respective sunt autorizate în mod explicit printr-o decizie de punere în aplicare a Comisiei.
   Articolul 3
   Decizia 1987/293/CE se abrogă.
   Articolul 4
   Prezenta decizie se adresează Irlandei.
   
      Adoptată la Bruxelles, 8 martie 2018.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (JO L 337, 16.12.2008, p. 3).
   
      (3)  Decizia 1987/293/CE a Comisiei din 18 mai 1987 de autorizare a unor metode de clasificare a carcaselor de porc în Irlanda (JO L 146, 6.6.1987, p. 66).
   
      ANEXĂ
      
         METODE DE CLASIFICARE A CARCASELOR DE PORC ÎN IRLANDA
      
      PARTEA I
      
         Hennessy Grading Probe 2 (HGP 2)
      
      
               
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „Hennessy Grading Probe 2 (HGP 2)”.
               
            
               
                  2.
               
               
                  Aparatul este echipat cu o sondă cu diametrul de 5,95 mm (și de 6,3 mm la nivelul lamei situate la vârf) care conține o fotodiodă (LED Siemens de tip LYU 260-EO și un fotodetector de tip 58 MR), având o marjă de operare cuprinsă între 0 și 120 mm.
               
            
               
                  3.
               
               
                  Conținutul de carne macră al unei carcase se calculează după următoarea formulă:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  unde:
                  
                              LMPHGP 2
                              
                           
                           
                              =
                           
                           
                              procentul estimat de carne macră în carcasă;
                           
                        
                              FHGP 2
                              
                           
                           
                              =
                           
                           
                              grosimea stratului de grăsime dorsală (inclusiv șoriciul) în milimetri, măsurată la distanță de 6 cm de linia mediană a carcasei despicate, între a treia și a patra coastă, numărând de la ultima coastă;
                           
                        
                              MHGP 2
                              
                           
                           
                              =
                           
                           
                              grosimea mușchiului în milimetri, măsurată în același timp și în același loc ca FHGP 2.
                           
                        
            
               
                  4.
               
               
                  Această formulă este valabilă pentru carcasele cu o masă cuprinsă între 60 și 125 de kilograme (masa la cald).
               
            PARTEA II
      
         Hennessy Grading Probe 7 (HGP 7)
      
      
               
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „Hennessy Grading Probe 7 (HGP 7)”.
               
            
               
                  2.
               
               
                  Aparatul este echipat cu o sondă cu diametrul de 5,95 mm (și de 6,3 mm la nivelul lamei situate la vârf) care conține o fotodiodă (LED Siemens de tip LYU 260-EO și un fotodetector de tip 58 MR), având o marjă de operare cuprinsă între 0 și 120 mm.
               
            
               
                  3.
               
               
                  Conținutul de carne macră al unei carcase se calculează după următoarea formulă:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  unde:
                  
                              LMPHGP 7
                              
                           
                           
                              =
                           
                           
                              procentul estimat de carne macră în carcasă;
                           
                        
                              FHGP 7
                              
                           
                           
                              =
                           
                           
                              grosimea stratului de grăsime dorsală (inclusiv șoriciul) în milimetri, măsurată la distanță de 6 cm de linia mediană a carcasei despicate, între a treia și a patra coastă, numărând de la ultima coastă;
                           
                        
                              MHGP 7
                              
                           
                           
                              =
                           
                           
                              grosimea mușchiului în milimetri, măsurată în același timp și în același loc ca FHGP 7.
                           
                        
            
               
                  4.
               
               
                  Această formulă este valabilă pentru carcasele cu o masă cuprinsă între 60 și 125 de kilograme (masa la cald).
               
            PARTEA III
      
         Fat-O-Meat'er II (FOM II)
      
      
               
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „Fat-O-Meat'er II (FOM II)”.
               
            
               
                  2.
               
               
                  FOM II este format dintr-o sondă optică dotată cu un cuțit, dintr-un dispozitiv de măsurare a grosimii având o distanță de operare cuprinsă între 0 și 125 mm și dintr-o consolă de colectare și analiză a datelor. Rezultatele măsurătorilor sunt convertite în conținut estimat de carne macră chiar de către aparatul FOM II.
               
            
               
                  3.
               
               
                  Conținutul de carne macră al unei carcase se calculează după următoarea formulă:
                  LMPFOMII = 61,89462 – 0,73771 FFOMII + 0,10897 MFOMII
                  
                  unde:
                  
                              LMPFOMII
                              
                           
                           
                              =
                           
                           
                              procentul estimat de carne macră în carcasă;
                           
                        
                              FFOMII
                              
                           
                           
                              =
                           
                           
                              grosimea stratului de grăsime dorsală (inclusiv șoriciul) în milimetri, măsurată la distanță de 6 cm de linia mediană a carcasei despicate, între a treia și a patra coastă, numărând de la ultima coastă;
                           
                        
                              MFOMII
                              
                           
                           
                              =
                           
                           
                              grosimea mușchiului în milimetri, măsurată în același timp și în același loc ca FFOMII.
                           
                        
            
               
                  4.
               
               
                  Această formulă este valabilă pentru carcasele cu o masă cuprinsă între 60 și 125 de kilograme (masa la cald).
               
            PARTEA IV
      
         AutoFom III
      
      
               
                  1.
               
               
                  Normele prevăzute în această parte se aplică la clasificarea carcaselor de porc cu ajutorul aparatului cunoscut sub denumirea de „AutoFom III”.
               
            
               
                  2.
               
               
                  Aparatul este dotat cu șaisprezece transductoare ultrasonice de 2 MHz (Frontmatec Smørum A/S), distanța de operare dintre transductoare fiind de 25 mm. Datele ultrasonice includ măsurători ale grosimii stratului de grăsime dorsală și ale grosimii mușchiului, precum și ale altor parametri asociați. Rezultatele măsurătorilor se convertesc în estimări ale procentului de carne macră cu ajutorul unui computer.
               
            
               
                  3.
               
               
                  Conținutul de carne macră al unei carcase se calculează după următoarea formulă:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  unde:
                  
                              LMPAF3
                              
                           
                           
                              =
                           
                           
                              procentul estimat de carne macră în carcasă;
                           
                        
                              R2P9
                           
                           
                              =
                           
                           
                              grosimea pielii la punctul grosimii minime a stratului de grăsime (minimum fat thickness – MFT), exprimată în milimetri, unde MFT este poziția minimă a profilului de grăsime, după scăderea profilului de piele;
                           
                        
                              R2P10
                           
                           
                              =
                           
                           
                              grăsimea minimă a secțiunii transversale (în mm);
                           
                        
                              R3P5
                           
                           
                              =
                           
                           
                              măsurătoarea stratului maxim de carne, egală cu poziția maximă a coastelor minus poziția minimă a stratului de grăsime, valoarea fiind transformată în mm.
                           
                        
            
               
                  4.
               
               
                  Această formulă este valabilă pentru carcasele cu o masă cuprinsă între 60 și 125 de kilograme (masa la cald).